Ehdotus: Euroopan parlamentin ja Neuvoston päätös Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoituksesta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen, joka täydentää talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta, 3 kohdan mukaisesti /* KOM/2005/0247 lopull. */





[pic] | EUROOPAN YHTEISÖJEN KOMISSIO | Bryssel KOM(2005) yyy Ehdotus: EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoituksesta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen, joka täydentää talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta, 3 kohdan mukaisesti (komission esittämä) PERUSTELUT Toimielinten välillä 7 päivänä marraskuuta 2002 tehdyn sopimuksen[1] nojalla Euroopan unionin solidaarisuusrahaston varoja voidaan ottaa käyttöön joustomekanismin avulla ylittäen vuosittain enintään miljardilla eurolla asianomaiset rahoitusnäkymien otsakkeet. Rahastoa koskevat tukikelpoisuusehdot on esitetty yksityiskohtaisesti neuvoston asetuksessa (EY) N:o 2012/2002[2]. Myrskyn koetteleman Slovakian tekemän tukihakemuksen perusteella vahinkojen arvioidaan olevan suuruudeltaan: Välittömät vahingot | Slovakia | 5 667 578 euroa | Yhteensä | 5 667 578 euroa | Komissio on tutkinut hakemuksen[3] ja ottaa huomioon rahastosta myönnettävän tuen enimmäismäärän sekä mahdollisuudet kohdentaa määrärahoja uudelleen sen otsakkeen sisällä, johon lisämenot kohdennetaan. Komissio ehdottaa, että solidaarisuusrahaston varoja otetaan käyttöön 5 667 578 euroa, jotka kohdennetaan rahoitusnäkymien otsakkeeseen 3. Komissio esittää 7 päivänä marraskuuta 2002 tehdyn toimielinten sopimuksen 4 kohdan mukaisesti lisätalousarvion (LT), jotta maksusitoumusmäärärahat voidaan ottaa vuoden 2005 talousarvioon. Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoituksesta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen, joka täydentää talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta, 3 kohdan mukaisesti EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan parlamentin, neuvoston ja komission välisen toimielinten sopimuksen[4], joka on tehty 7 päivänä marraskuuta 2002 Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta, ja erityisesti sen 3 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 tehdyn neuvoston asetuksen (EY) N:o 2012/2002[5]., ottavat huomioon komission ehdotuksen, sekä katsovat seuraavaa: 1. Yhteisö on perustanut Euroopan unionin solidaarisuusrahaston (jäljempänä ’rahasto’) osoittaakseen solidaarisuutta katastrofeista kärsivien alueiden väestölle. 2. Slovakia jätti 24 päivänä tammikuuta 2005 hakemuksen, joka koski rahaston varojen käyttöönottoa myrskystä johtuvan katastrofin vuoksi. 3. Marraskuun 7 päivänä 2002 tehdyssä toimielinten sopimuksessa määrätään, että rahaston varoja voidaan ottaa käyttöön enintään miljardi euroa vuosittain. 4. Slovakiaa marraskuussa 2004 koetellut myrsky täyttää Euroopan unionin solidaarisuusrahaston varojen käyttöön ottamisen edellytykset, OVAT TEHNEET TÄMÄN PÄÄTÖKSEN: 1 artikla Euroopan unionin yleiseen talousarvioon varainhoitovuodeksi 2005 otetaan käyttöön Euroopan unionin solidaarisuusrahaston varoja 5 667 578 euroa maksusitoumusmäärärahoina. 2 artikla Tämä päätös julkaistaan Euroopan unionin virallisessa lehdessä . Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EYVL C 283, 20.11.2002, s. 1. [2] EYVL C 311, 14.11.2002, s. 3. [3] Tiedonanto komissiolle Slovakian esittämästä, Euroopan unionin solidaarisuusrahaston varojen käyttöönottoa koskevasta hakemuksesta. Tiedonanto sisältää komission arvioinnin hakemuksesta. [4] EYVL C 172, 18.6.1999, s. 1. [5] EYVL C 311, 14.11.2002, s. 3.